Как кошмарите ни помагат?
**Оказва се, че да сънувате кошмари всъщност е полезно**. Този извод е направен вследствие на научните открития около значенията и функциите на „*лошите*“ сънища.

Според изследвания в областта на психологията и физиологията **кошмарите през нощта са едни от начините, по които човек преработва негативните емоции**, натрупани през деня.

Проучванията покачват също така, че **няма нищо ненормално или притеснително в кошмарите**. Напротив, те се явяват своеобразен филтър, който **предпазва човешката психика и мозък от претоварване**.

Ето защо **кошмарите, освен необходими, са и изключително полезни** за нашето съществуване. Кошмарите посочват проблемите, които съзнанието ни трябва да преодолее.

Те изкарват на повърхността нашите страхове, а след като ги осъзнаем и назовем, става по-лесно да се преборим с тях.

Психолозите съветват, ако все пак имате **натрапчиви [повтарящи се кошмари](https://sanovnik.at/%d0%bf%d0%be%d0%b2%d1%82%d0%b0%d1%80%d1%8f%d1%89%d0%b8-%d1%81%d0%b5-%d0%ba%d0%be%d1%88%d0%bc%d0%b0%d1%80%d0%b8/)**, които ви потискат и пречат на емоционалното ви състояние, да опитате да направите следното:
* Когато сте в будно състояние или когато се приготвяте за сън първо измислете решение и щастлив край на лошия сън, който ви преследва.
* Напомняйте си често желаната развръзка. Мислено репетирайте края. Разгадайте значението на кошмара и променете неговото значение.


Причини за неспокойните среднощни изживявания се крият и в чисто физиологичните фактори и състояния на тялото преди или по време на сън.

Преяждането непосредтствено преди лягане например повишава метаболизма и мозъчната активност.

Също така избягвайте силно подправените и мазни храни преди заспиване. Това може да доведе до напрежение и съответно – **кошмари**. Зле влияещи са и още алкохолът и някои медикаменти.